# Møtereferat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten  |
| **Møtegruppe:** | Driftsstyret |
| **Møtested:** | Digitalt på Teams |
| **Telefon:** | 23466450 |
| **Tilstede** | Anne Stenseth, Øystein Gylvik, Katinka Stephenson, Vegard Tokheim, Ingrid R. Fjellberg, Gulay Katal og Ronny Sollien Engebråten |
| **Fravær** | Vegard Wennesland |

**REFERAT FRA DIGITALT MØTE I DRIFTSSTYRET, BOLTELØKKA SKOLE.**

**Onsdag 25.11.20, kl. 17.00**

**Saker.**

28/20 Godkjenning av

* innkalling
* referat fra møtet 16.09.20

29/20 Pedagogiske orienteringer v/rektor

* resultater fra Nasjonale prøver 5. og 8. trinn
* Rektor la frem resultatene for 5. trinn. Skolen har bedre resultater fra forrige år, og det ble diskutert hvorfor resultatene variere fra år til år. Deretter diskuterte medlemmene hvordan skolen bruker resultatene. Hvilke tiltak skolen setter i gang på skolenivå? Hvordan arbeide for å stabilisere resultatene? Lærerrepresentantene kommenterte på at det ikke følger med ressurser hvis det er veldig svake resultater. Rektor fortalte at på skolenivå bør det arbeides med analysekompetanse med fokus på å se bak tallene. Bedre samarbeid mellom AKS og skole hvor fokuset er elevenes læring, og enda bedre tilpasset opplæring.
* Strategiskplan 2021. Innspill fra DS om prioriteringer og satsingsområder.
* Rektor fortalte om status på Strategiskplan. DS kom med forslag med tanke på samarbeid skole og AKS, og samarbeid skole/hjem. Kan Bolteløkka se på skoler i f.eks Groruddalen hvordan skole og AKS samarbeider for å hjelpe de elevene som henger etter i lese og regneutviklingen sin. Hvordan kan dialogen mellom hjemmet og skolen bedres, slik at begge parter trekker i samme retting og gir "riktig" veiledning/stimuli/ hjelp til den enkelte elev.

30/20 Økonomioppfølging per november 2020-

* Rektor redegjorde status. Det ser ut som om skolen går mot et merforbruk på ca. 150 000 kr. Dette er fortsatt usikkert , siden det kan komme inn mer refusjon enn budsjettert, og det er usikkert hvor mye som blir dekt med tanke på tapet av leieinntekter fra utlån og utleie av skolens lokaler. Rektor ga igjen uttrykk for at det er utfordrende å ha full oversikt over prognosene, siden det ikke er forutsigbarhet rundt de nevnte punktene. Likevel mener rektor at skolen klarer å ligge så tett opp til budsjettet som mulig med tanke på å ha en forsvarlig drift av skolen.

31/20 Skolens hverdag under gult smittevernberedskap

* Høyt tempo.
* Lærerne har to timer mer inspeksjon i uka.
* Har tydelige smitteverntiltak for ansatte, ansatte får ikke oppholde seg på arbeidsrommene gjennom hele uka, men lærerteamene har fått sine dager hvor de kan arbeide på skolen og ha tilgang til kopimaskin etc.
* Lærerne må hele tiden minne elever på smitteverntiltak.
* Enkelte lærere opplever at det er en psykisk belastning å være 28 elever og to lærer i et klasserom
* Lærerne savner fellesskapet på arbeidsplassen. Mange som ikke ser hverandre eller har sett hverandre siden skolestart.
* Foresatte; hjem skolesamarbeid veldig bra. Foresatte får informasjon og føler seg ivaretatt.
* Viktig at man fortsetter å motivere både ansatte og elever.
* Barna blir tatt godt vare på. Foresatte savner også å være på skolen, følge opp barnet, og snakke med de ansatte og andre foresatte.

32/20 Status rehabilitering av skolen

* Rektor purret undervisningsbygg med telefon forrige uke, men har ikke fått noen konkret tilbakemelding.
* Skolens AMU har sendt brev til UBF og UDE 29.10 hvor det ble etterspurt en forklaring på hvorfor Bolteløkka skole kunne gå fra "utgående kapasitet" til å kunne være i bygget i sju år til.

33/30 Eventuelt

* Dato for neste møte ; 13.01.21 kl. 17.00

Ronny S. Engebråten, rektor